ddrg/super_eurlex huggingface dataset:
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets beslutning om ændring af Europa-Parlamentets og Rådets beslutning nr. 1254/96/EF om opstilling af et sæt retningslinjer for transeuropæiske net på energiområdet« (97/C 30/28)

Rådet for Den Europæiske Union besluttede den 25. september 1996 under henvisning til EF-traktatens artikel 129 D, stk. 1, at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Energi, Kernekraft og Forskning, som udpegede Bernardo Hernández Bataller til ordfører. Sektionen vedtog sin udtalelse den 13. september 1996.

Det Økonomiske og Sociale Udvalg vedtog på sin 338. plenarforsamling af 25. og 26. september 1996, mødet den 25. september 1996, med 100 stemmer for, 1 imod og 8 hverken for eller imod, følgende udtalelse.

1. Generelle bemærkninger

1.1. ØSU udtrykker tilfredshed med forslaget, som opdaterer de første retningslinjer for projekter, der skal omfattes af de transeuropæiske energinet. Som ØSU i sin tid påpegede, har nettene to formål, nemlig at give stødet til samt udgøre rygraden i det indre energimarked og at bidrage til at styrke energisamhørigheden i EU's rand- og fjerntbeliggende områder.

1.2. ØSU er særligt tilfreds med, at ikke blot projekter i de tre nye medlemsstater medtages, men også at disse net er integreret i EU's nye tilgang til den eksterne energipolitik, dvs. over for de østeuropæiske lande og især det nye euro-mediterrane samarbejde.

1.3. Dog er der tre forhold, som kan begrænse forslagets succes.

1.3.1. For det første manglen på midler til at gennemføre forberedende projektstudier samt usikkerhedsfaktorer i energisektoren, især i naturgasspørgsmålet, som kan opstå under diskussionerne om direktivet om det indre marked for denne energikilde.

1.3.2. For det andet det forhold, at der ikke lægges nok vægt på projekter med sigte på rand- og fjerntbeliggende områder. Disse områder vies minimal opmærksomhed og vil derfor måske ikke opnå de gevinster, som bliver en følge af forbedrede leverancer til andre områder. ØSU henstiller atter, at projekter af særlig betydning for disse områder om nødvendigt opnår delfinansiering fra strukturfondene.

1.3.3. For det tredje ses der ikke nok på projekternes miljøforenelighed. Bilagets bemærkning om, at »denne beslutning ikke foregriber vurderingen af projekternes miljøpåvirkning« er utilstrækkelig og burde have været medtaget som en særlig artikel i beslutningen.

2. Særlige bemærkninger

2.1. Der bør tilføjes en ny betragtning med følgende ordlyd:

»I den næste revision af denne liste skal der tages særligt hensyn til de specifikke behov i EU's rand- og fjerntbeliggende områder, så der sørges for tilfredsstillende vilkår for forsyningssikkerheden samt for spredning i energiforsyningskilderne.«

2.2. Der bør tilføjes en ny artikel 1 a) med følgende ordlyd:

»Denne beslutning foregriber ikke det nødvendige i en positiv vurdering af hvert enkelt projekts miljøpåvirkning, førend projektet kan anses for definitivt.«

Bruxelles, den 25. september 1996.

Carlos FERRER

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om indførelse af en særforanstaltning til fordel for blæksprutteproducenter, der er hjemmehørende på De Kanariske Øer« (97/C 75/05)

Rådet for Den Europæiske Union besluttede den 17. december 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til Jesús Muñiz Guardado som hovedordfører.

Det Økonomiske og Sociale Udvalg vedtog på sin 341. plenarforsamling af 18. og 19. december 1996, mødet den 19. december 1996, med 72 stemmer for og 1 stemme imod, følgende udtalelse.

ØSU godkender Kommissionens forslag om en toårig forlængelse af særforanstaltningen til fordel for blæksprutteproducenter hjemmehørende på De Kanariske Øer, da der ikke er sket nogen særlig ændring af de generelle økonomiske forhold, der lå til grund for vedtagelsen af foranstaltningen.

Bruxelles, den 19. december 1996.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets beslutning om ændring af bilaget til beslutning 93/383/EØF af 14. juni 1993 om referencelaboratorier til kontrol med marine biotoksiner« (97/C 66/15)

Rådet for Den Europæiske Union besluttede den 17. oktober 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Staffan Nilsson til ordfører uden studiegruppe. ØSU vedtog sin udtalelse den 5. november 1996.

Det Økonomiske og Sociale Udvalg vedtog på sin 340. plenarforsamling den 27. og 28. november 1996, mødet den 27. november 1996, med 102 stemmer for, 2 imod og 1 hverken for eller imod følgende udtalelse.

1. Baggrund

1.1. I Rådets direktiv 91/492/EØF og 91/493/EØF fastsættes sundhedsmæssige betingelser for produktion og afsætning af levende toskallede bløddyr og af fiskerivarer. Hensigten er fremfor alt at føre kontrol med marine biotoksiner.

I henhold til Rådets beslutning 93/383/EØF skal hver medlemsstat udpege et nationalt referencelaboratorium for at sikre anvendelsen af bestemmelserne og koordineringen af de foretagne analyser. I bilaget til beslutningen findes en liste over de laboratorier, som de enkelte medlemsstater har udpeget.

2. Kommissionens forslag

2.1. Det Forenede Kongerige har meddelt Kommissionen, at man på grund af ændrede omstændigheder har udpeget et nyt nationalt referencelaboratorium. Kommissionen foreslår derfor, at beslutning 93/383/EØF ændres i overensstemmelse hermed.

2.2. Endvidere foreslår Kommissionen, at artikel 5 og artikel 6 i ovennævnte beslutning ændres, således at listen i bilaget fremover ændres på anmodning af en medlemsstat.

3. Bemærkninger

3.1. ØSU bifalder, at bilaget til 93/383/EØF ændres i overensstemmelse med Kommissionens forslag, således at der kan figurere et nyt referencelaboratorium for Det Forenede Kongerige.

3.2. ØSU bifalder ligeledes de ændringer, der gør det muligt for Kommissionen at ændre det pågældende bilag på anmodning af en medlemsstat, uden at Rådet skal træffe beslutning herom. Forslaget ligger på linje med en forenkling af EU's regelsæt og det subsidiaritetsprincip, som også skal præge samarbejdet.

Bruxelles, den 27. november 1996.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets direktiv om ændring af Rådets direktiver 76/116/EØF, 80/876/EØF, 89/284/EØF og 89/530/EØF om indbyrdes tilnærmelse af medlemsstaternes lovgivning om gødning« (97/C 89/07)

Rådet for Den Europæiske Union besluttede den 27. januar 1997 under henvisning til EF-traktatens artikel 100 A at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Industri, Handel, Håndværk og Tjenesteydelser, som udpegede Nikolaos Lerios til ordfører. Sektionen vedtog sin udtalelse den 8. januar 1997.

Det Økonomiske og Sociale Udvalg vedtog på sin 342. plenarforsamling af 29.-30. januar 1997, mødet den 29. januar 1997, med 94 stemmer for, 2 imod og 2 hverken for eller imod følgende udtalelse.

1. Hovedlinjerne i Kommissionens forslag

1.1. Eftersom »Det Europæiske Økonomiske Fællesskab« med artikel G i Traktaten om Den Europæiske Union blev ændret til »Det Europæiske Fællesskab«, giver det god mening at ændre mærkningen »gødning fra EØF« til »gødning fra EF«, hvor mærkningen sker i henhold til de fire relevante direktiver.

1.2. Kommissionen har i samråd med repræsentanter for den europæiske sammenslutning af kunstgødningsproducenter, EFMA, vurderet, hvor lang tid industrien skal bruge på at omstille sig til den nye situation, og har i den forbindelse foreslået, at eksisterende emballage, etiketter og ledsagedokumenter mærket »gødning fra EØF« skal kunne bruges indtil den 31. december 1998.

2. Konklusioner

ØSU bifalder Kommissionens forslag om at ændre føromtalte rådsdirektiver, fordi det ikke er hensigtsmæssigt at anvende forældet mærkning på emballage, etiketter og ledsagedokumenter.

Bruxelles, den 29. januar 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 3760/92 om en fællesskabsordning for fiskeri og akvakultur« () (97/C 89/10)

Rådet for Den Europæiske Union besluttede den 8. oktober 1996 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Luisa Santiago til ordfører. Sektionen vedtog sin udtalelse den 9. januar 1997.

Det Økonomiske og Sociale Udvalg vedtog på sin 342. plenarforsamling den 29.-30. januar 1997, mødet den 29. januar 1997, med 92 stemmer for, 3 imod og 5 hverken for eller imod, følgende udtalelse.

1. Indledning

Det foreliggende forslag til forordning tager sigte på at ændre forordning (EØF) nr. 3760/92 om en fællesskabsordning for fiskeri og akvakultur.

2. Generelle bemærkninger

2.1. ØSU godkender forordningsforslaget, som præciserer den ordning, der blev indført med forordning (EØF) nr. 3760/92.

2.2. ØSU henviser til, hvad den har sagt i tidligere udtalelser om institutionalisering af en fælles fiskeripolitik.

2.3. ØSU understreger vigtigheden af at anlægge en global og sammenhængende strategi for fiskeripolitikken for dermed at sikre stabilitet i fiskeriaktiviteterne samt redernes og fiskernes accept og opbakning om dens målsætninger.

2.4. ØSU godkender nok de bestemmelser, der nu foreslås, men mener, at de burde have været indføjet i den forordning, der blev vedtaget i 1992. Dette gælder især for bestemmelsen i artikel 8, stk. 4, vi), hvorefter Rådet skal fastsætte fangstmulighederne og de specifikke fiskeribetingelser for tredjelandefartøjer, der fisker i EU-farvande. Der er nemlig tale om et følsomt spørgsmål.

2.5. Rådet bør ved fordelingen af fangstmulighederne til tredjelande tage nøje hensyn til fiskeressourcerne i EU-farvandene og sikre en relativ stabilitet i fiskeriaktiviteterne i de enkelte medlemsstater.

Bruxelles, den 29. januar 1997.

Tom JENKINS

Formand for Det Økonomiske og Sociale Udvalg

() EFT nr. C 316, af 25. 10. 1996, s. 13.
Det Økonomiske og Sociale Udvalgs udtalelse om »Kommissionens udkast til Rådets afgørelse om ændring af Rådets afgørelse 91/116/EØF om nedsættelse af et europæisk rådgivende udvalg for statistisk information på det økonomiske og sociale område« () (97/C 89/01)

Rådet for Den Europæiske Union besluttede den 29. januar 1997 under henvisning til EF-traktatens artikel 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Økonomiske, Finansielle og Monetære Spørgsmål, som udpegede Vasco Cal til ordfører. Sektionen vedtog sin udtalelse den 14. januar 1997.

Det Økonomiske og Sociale Udvalg vedtog på sin 342. plenarforsamling af 29.-30. januar 1997, mødet den 29. januar 1997, med 72 stemmer for, 2 imod og 2 hverken for eller imod, følgende udtalelse.

1. ØSU godkender forslaget, der har til formål at ændre Rådets afgørelse 91/116/EØF om nedsættelse af et europæisk rådgivende udvalg for statistisk information på det økonomiske og sociale område. Baggrunden for ændringen er Finlands, Sveriges og Østrigs tiltrædelse.

2. I den sammenhæng beklager ØSU, at Rådet i sin tid ikke godkendte, at der i afgørelsens artikel 4 skulle henvises til Det Økonomiske og Sociale Udvalg i forbindelse med proceduren for udpegelse af medlemmer til det rådgivende udvalg - hvilket i øvrigt blev foreslået af Kommissionen.

3. Overordnet er ØSU fremdeles af den opfattelse, at Fællesskabet har behov for en autonom statistisk tjeneste med et passende driftsbudget, der ikke blot står til rådighed for Kommissionen og de nationale statistiske kontorer, men også for erhvervsmæssige og faglige organisationer og videnskabelige kredse. Det må være meningen, at Den Europæiske Unions statistiske tjeneste teknisk understøtter den finansielle og økonomiske politik og ikke mindst beskæftigelsespolitikken i Fællesskabet.

Bruxelles, den 29. januar 1997.

Tom JENKINS

Formand for Det Økonomiske og Sociale Udvalg

() EFT nr. C 324, af 30. 10. 1996, s. 11.
Det Økonomiske og Sociale Udvalgs udtalelse om »Kommissionens forslag til Rådets direktiv om ændring af direktiv 93/113/EF om anvendelse og afsætning af enzymer, mikroorganismer og præparater heraf i foderstoffer« (97/C 133/09)

Rådet for Den Europæiske Union besluttede den 14. februar 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Sergio Colombo til ordfører. Sektionen vedtog sin udtalelse den 6. februar 1997.

Det Økonomiske og Sociale Udvalg vedtog på sin 343. plenarforsamling af 26. og 27. februar 1997, mødet den 26. februar 1997, med 96 stemmer for, 3 imod og 2 hverken for eller imod, følgende udtalelse.

ØSU noterer sig det store antal ansøgninger om godkendelse af midlertidig anvendelse og afsætning af enzymer, mikroorganismer og præparater heraf i foderstoffer, som medlemsstaterne indsendte til Kommissionen inden den 1. januar 1996 som krævet i direktiv 93/113/EF af 14. december 1993.

ØSU er enig med Kommissionen i, at det i dette ømtålelige spørgsmål var vanskeligt at foretage en nøje, fuldstændig gennemgang af så mange ansøgninger, hvoraf en lang række krævede indhentning af yderligere oplysninger, i løbet af et tidsrum på tolv måneder (fra 1. januar 1996 til 1. januar 1997). Denne frist er nedfældet i det nævnte direktivs artikel 5.

ØSU godkender derfor Kommissionens forslag om at udsætte fristen (til 1. januar 1998) for afgørelsen om, hvorvidt de pågældende produkter opfylder betingelserne i direktiv 70/524/EØF af 23. november 1970 med hensyn til at være sikre og effektive at anvende, og om de derfor skal kunne godkendes som tilsætningsstoffer. Det bør dog ikke blive skik og brug at udsætte frister.

Bruxelles, den 26. februar 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 1442/88 om ydelse for produktionsårene 1988/1989 til 1997/1998 af præmier for endelig nedlæggelse af vinarealer« (97/C 133/08)

Rådet besluttede den 30. januar 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Leopoldo Quevedo Rojo til ordfører. Sektionen vedtog sin udtalelse den 6. februar 1997.

Det Økonomiske og Sociale Udvalg vedtog på sin 343. plenarforsamling den 26. og 27. februar 1997, mødet den 26. februar 1997, med 93 stemmer for, 3 imod og 5 hverken for eller imod, følgende udtalelse.

I nogle medlemsstater er der opstået forsinkelser i udpegelsen af, hvilke regioner der omfattes af præmien for endelig nedlæggelse af vinarealer, jf. Rådets forordning (EF) nr. 1595/96 af 30. juli 1996 om ændring af Rådets grundforordning (EØF) nr. 1442/88 af 24. maj 1988. På den baggrund kan ØSU godkende Kommissionens forslag om at forlænge fristen (31. december 1996) for indgivelse af præmieansøgninger til de myndigheder, som medlemsstaterne har udpeget.

Skridtet er nødvendigt for at undgå hindringer i udbetalingen af præmien for produktionsåret 1996/1997 og for dermed ikke at svække et instrument, som skal være med til at skabe balance på vinmarkedet.

Bruxelles, den 26. februar 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Europa-Parlamentets og Rådets direktiv om en informationsprocedure med hensyn til standarder og forskrifter (kodificeret version)« (97/C 133/02)

Rådet for Den Europæiske Union besluttede den 13. februar 1997 under henvisning til EF-traktatens artikel 100 A at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Industri, Handel, Håndværk og Tjenesteydelser, som udpegede Leopold Maurer til ordfører. Sektionen vedtog sin udtalelse den 7. februar 1997.

Det Økonomiske og Sociale Udvalg vedtog på sin 343. plenarforsamling af 26. og 27. februar 1997, mødet den 26. februar 1997, med 89 stemmer for og 2 imod, mens 4 stemte hverken for eller imod, følgende udtalelse.

ØSU har foretaget en grundig gennemgang af kommissionsdokumentet og konstateret, at der er tale om en kodificering uden indholdsmæssige ændringer eller tilføjelser. Da en kodificering under alle omstændigheder udgør en lettelse for brugeren, bifalder ØSU Kommissionens forslag.

Bruxelles, den 26. februar 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EØF) nr. 1765/92 om indførelse af en støtteordning for producenter af visse markafgrøder« () (97/C 206/11)

Rådet for Den Europæiske Union besluttede den 2. april 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg besluttede at overdrage det forberedende arbejde til José Bento Gonçalves som hovedordfører.

Det Økonomiske og Sociale Udvalg vedtog på sin 345. plenarforsamling af 23. og 24. april 1997, mødet den 23. april 1997, med 77 stemmer for, 1 imod og 4 hverken for eller imod, følgende udtalelse.

1. Kommissionens forslag

1.1. Det foreliggende forslag tager sigte på at forlænge den frist, inden for hvilken godtgørelsen ved produktion på udtagne landbrugsarealer af produkter, som ikke er bestemt til konsum eller foderbrug skal udbetales, så den kommer til at løbe til den 31. marts.

1.2. Fristen for udbetaling af denne godtgørelse forlænges således til mellem den 16. oktober og den 31. marts i det følgende år.

1.3. Kommissionen begrunder sit forslag med, at producenten først må kunne få udbetalt godtgørelsen, når leveringen af produktet til forarbejdningsvirksomheden er blevet bekræftet.

2. Konklusion

2.1. På den baggrund godkender ØSU ovenstående forslag fra Kommissionen.

Bruxelles, den 23. april 1997.

Tom JENKINS

Formand for Det Økonomiske og Sociale Udvalg

() EFT nr. C 106 af 4. 4. 1997, s. 13.
Det Økonomiske og Sociale Udvalgs udtalelse om »Kommissionens forslag til Rådets forordning (EF) om fastsættelse af tekniske foranstaltninger til bevarelse af fiskeressourcerne i Østersøen, Bælterne og Øresund (kodificeret)« (97/C 296/07)

Rådet for Den Europæiske Union besluttede den 30. maj 1997 under henvisning til EF-traktatens artikel 43 og 198 at anmode om Det Økonomiske og Sociale Udvalgs udtalelse om det ovennævnte emne.

Det forberedende arbejde henvistes til ØSU's Sektion for Landbrug og Fiskeri, som udpegede Seppo Kallio til ordfører. Sektionen vedtog sin udtalelse den 1. juli 1997.

Det Økonomiske og Sociale Udvalg vedtog på sin 347. plenarforsamling af 9. og 10. juli 1997 (mødet den 9. juli 1997) med 120 stemmer for, 1 imod og 3 hverken for eller imod, følgende udtalelse.

1. Generelle bemærkninger

1.1. Kommissionens forslag tager sigte på at harmonisere og forenkle lovgivningen for fiskeri i Østersøen og EU's retsakter. Dette mål er efter ØSU's mening på sin plads. Resultatet vil blive en forenkling af lovgivningen i Østersølandene og i EU, som på længere sigt vil lette fiskerierhvervets og de kompetente myndigheders virke og samarbejde.

1.2. Forordningsforslaget får ingen indvirkning på fiskeriet eller erhvervets udøvere, eftersom det ikke indebærer nogen ændring af den nugældende lovgivning på området. I den forbindelse er der således ikke mulighed for at foretage en økonomisk, social og erhvervsmæssig sammenligning af bestemmelserne vedrørende det pågældende fiskeri.

1.3. ØSU har ikke fundet indholdsmæssige eller tekniske fejl i forslaget og giver det derfor sin fulde støtte.

2. Andre bemærkninger

2.1. ØSU mener, at EU bør udvide harmoniseringen af de særlige aftaler vedrørende fiskeri (jf. nærværende forslag) til også at omfatte andre aftaler. Den kurs, Kommissionen har valgt, forbedrer harmoniseringen af fiskeripolitikken og fremmer samarbejdet mellem fiskerierhvervet og forvaltningsmyndighederne.

Bruxelles, den 9. juli 1997.

Tom JENKINS

Formand for Det Økonomiske og Sociale Udvalg
Det Økonomiske og Sociale Udvalgs udtalelse om »Kommissionens forslag til Rådets forordning (EF) om ændring af forordning (EF) nr. 2201/96 om den fælles markedsordning for forarbejdede frugter og grøntsager« (98/C 19/33)

Rådet for Den Europæiske Union besluttede den 15. september 1997 under henvisning til EF-traktatens artikel 43 og198 at anmode om Det Økonomiske og Sociale Udvalgs udtalelse om det ovennævnte emne.

Det Økonomiske og Sociale Udvalg udpegede Jean-Claude Sabin til hovedordfører.

Det Økonomiske og Sociale Udvalg vedtog på sin 349. plenarforsamling af 29. og 30. oktober 1997, mødet den 29. oktober 1997, med 82 stemmer for og 2 hverken for eller imod, følgende udtalelse.

1. ØSU konstaterer, at dette forslag om ændring af den fælles markedsordning for forarbejdede frugter og grøntsager, som sidst blev ændret i 1996, vedrører den interne fordeling af den franske kvote af tomater til forarbejdning, men ikke ændrer på de øvrige medlemsstaters kvoter.

1.1. 1996-ændringen af den fælles markedsordning medførte, at den samlede franske nationale kvote blev nedsat med 24 000 t. Nedsættelsen berørte både kvoten af konserverede tomater og kvoten af »øvrige produkter«.

1.2. 1996-reformen gjorde det umuligt at overføre mængder mellem de forskellige produktgrupper i tilfælde af overskridelse inden for en af grupperne.

1.3. Den franske kvote af tomater bestemt til »øvrige produkter« svarede derfor ikke til den reelle nationale produktion, idet der gjorde sig en forskel på ca. 15 000 t gældende mellem den faktiske produktion og kvoten.

1.4. På landbrugsministrenes rådsmøde i juni 1997 blev det besluttet at anmode Kommissionen om at foreslå en ændring for produktionsårene 1997/1998 og 1998/1999 af den franske kvotes fordeling på de forskellige produktgrupper med det sigte at reducere gruppen »flåede tomater« med 15 000 t og forhøje gruppen »øvrige produkter« med samme mængde.

2. Kommissionens forslag imødekommer Rådets anmodning fra juni 1997. Den foreslåede kvote svarer bedre til den franske forarbejdningsindustris faktiske behov. Forslaget fører ikke til, at den samlede franske kvote forhøjes. I øvrigt vil en forhøjelse med 15 000 t af den franske kvote for »øvrige produkter« ikke få negative følger for de øvrige tomatproducerende medlemsstater, da Frankrig kun selv kan dække 35-40 % af efterspørgslen efter forarbejdede tomater. De foreliggende oplysninger tyder endvidere på, at EF-kvoterne ikke vil blive opbrugt for produktionsåret 1997. Forslaget medfører ingen omkostninger for budgettet, men indebærer tværtimod en mindre besparelse, idet der ydes større præmier til »flåede tomater« end til tomater, som er bestemt til »øvrige produkter«.

2.1. På baggrund af ovenstående godkender ØSU Kommissionens forslag.

Bruxelles, den 29. oktober 1997.

Tom JENKINS

Formand for Det Økonomiske og Sociale Udvalg